Bybelskool » Sal God sonde en afgodery ongestraf laat bly? – Eksodus 15:6-7
U regterhand, Here, is sterk. U regterhand, Here, verbrysel die vyand. U is geweldig hoog. U verpletter hulle wat U probeer teenstaan. U woede bars los, U verwoes hulle soos vuur wat gras verbrand. (NLV)
1. Eksodus 15 is ‘n loflied van Israel met die tog deur die Rietsee waarin hulle beskerm is en droogvoets kon deurloop en die Egiptenare verpletter is in die see. Hoe laat dit jou dink oor God?
2. Hierdie getuienis oor God wat sy vyande verpletter is bedoel om vertroue by sy volk in te boesem. Hulle kan op Hom staatmaak in elke situasie. Hoe laat dit jou voel oor God?
3. Lees die verse later vandag weer om jou te herinner daaraan dat jy God kan vertrou om jou te beskerm en ook op te tree teen jou vyande.
4. Jy kan later vanaand die verse weer lees in die konteks van Eksodus 15 en my bydrae daaroor: Eksodus 15 – Die Here is die Bewerker van wonderdade wat sy volk beskerm en sy vyande verpletter.